Ali-bega Kapetanovića džamija
<s>Vitina džamija ili Ali-bega Kapetanovića džamija nalazi se u Vitini, udaljena 7 km od Ljubuškog.</s><s>Džamija se nalazi uz cestu koja jednim krakom vodi za Imotski, a drugim za Vrgorac.</s><s>Nalazi se kod izvora rijeke Vrioštice i vitinskog polja.</s>

<s>Historija 
Prema navodima Kasima Gujića, ovu džamiju sagradio je Ali-beg Kapetanović prije 1858. godine.</s><s>Do tada u Vitini nije postojala džamija i vitinski muslimani su klanjali pod otvorenim nebom na mjestu zvanom Sofa kod izvora Vrioštice.</s>

<s>Prema navodima Muhameda Mujića, džamija je sagrađena u prvim godinama turske uprave i da je bila pod kupolom.</s><s>Dalje navodi da se iznad njenih ulaznih vrata nalazila ploča sa natpisom u kome je pisalo da je ona 1856. godine popravljena.</s>

<s>Članovi porodice Kapetanović su u Vitini sagradili više objekata, od kojih je najznačajniji njihov dvorac-kula.</s>

<s>Posljednji put je obnovljena 2010. godine uz pomoć ambasada Njemačke, Katara i Turske.</s>

<s>Mekteb 
Desno od ulaza u dvorište džamije nalaze se dvije prizemne prostorije u kojima je ranije radio mekteb, koji je svakako sagradio isti vakif.</s>

<s>Arhitektura 
Džamija je građena od tesanog kamena sa visokim stropom, unutrašnjih dimenzija oko 8 x 8 metara.</s><s>U enterijeru se nalazi kameni minber i mahfil u širini cijele džamije na koji se ulazi uz drvene stepenice koje vode sa sofa.</s><s>Krov joj je izgrađen u imitaciji kupole i pokriven crijepom.</s>

<s>Kamena munara sagrađena je oko 5 metara sjeverno od sofa.</s><s>Do ulaza u nju vodi od zemlje 13 kamenih stepenica.</s><s>Munara ima ulaz i pet prozorčića.</s>

<s>Pored džamije nalaze se ostaci nišana jednog mezara.</s><s>Pretpostavka je da su to ostaci nišana mezara Ali-bega Kapetanovića, koji je ukopan u haremu džamije.</s>

<s>Održavanje 
Bećir i Sulejman Kapetanović, sinovi hadži Derviš-begovi, zavještali su 1897. godine za potrebe ove džamije: kuću sa dvije magaze i bašću u mahali Besir u Ljubuškom.</s><s>Odredili su da se nekretnine izdaju svake godine interesantima pod zakup, a prihod dijeli na četiri dijela i troši u sljedeće:</s>

<s>jedan za opravke kuće
drugi imamu džamije
treći hatibu džamije
četvrti mujezinu džamije.</s>

<s>Džamija je tokom ratnih djelovanja 1993. godine oštećena.</s><s>Tom prilikom je oštećena kupola i unitrašnjost objekta.</s><s>Džamija Ali-bega Kapetanovića proglašena je za nacionalni spomenik Bosne i Hercegovine.</s>

<s>Literatura 
 Kasim Gujić: Vitina, najromantičnije mjesto zapadne Hercegovine, Napredak, Kalendar za 1939. godinu, Sarajevo, 1938. godine
 Muhamed A. Mujić: Prilog proučavanju prošlosti Vitine, Prilozi za orijentalnu filologiju, sv. III – IV, Sarajevo, 1952/1953. godine
 Hivzija Hasandedić: Muslimanska baština Bošnjaka II, Islamski kulturni centar Mostar, 1999. godine
 Kasim Gujić: Vitina, najromantičnije mjesto zapadne Hercegovine, Napredak, Kalendar za 1939. godinu, Sarajevo, 1938. godine, str. 164.</s><s>Muhamed A. Mujić: Prilozi za orijentalnu filologiju, sv. III – IV, Sarajevo, 1952/1953. godine, Prilog proučavanju prošlosti Vitine, str. 626.</s><s>Kasim Gujić, Vitina, najromantičnije mjesto zapadne Hercegovine, Napredak, Kalendar za 1939. godinu, Sarajevo, 1938. godine, str. 165.</s><s>Hivzija Hasandedić: Muslimanska baština Bošnjaka II i Kasim Gujić, Napredak, Kalendar za 1939. godinu
 Kasim Gujić: Vitina, najromantičnije mjesto zapadne Hercegovine, Napredak, Kalendar za 1939. godinu, Sarajevo, 1938. godine, str. 167.</s><s>Muhamed A. Mujić: Prilozi za orijentalnu filologiju, sv. III – IV, Sarajevo 1952/1953. godine, Prilog proučavanju prošlosti Vitine, str. 627.</s>

<s>Povezano 
 Spisak džamija u Bosni i Hercegovini</s>

<s>Reference</s>

<s>Vanjski linkovi</s>

<s>Islamske zajednice u Bosni i Hercegovini
 komisije nacionalnih spomenika Bosne i Hercegovine 
 muftijstva Mostar</s>

<s>Džamije u Ljubuškom
Nacionalni spomenici u Ljubuškom</s>

